CELEX: 32013R1216
Language: fi
Date: 2013-11-28 00:00:00
Title: Komission täytäntöönpanoasetus (EU) N:o 1216/2013, annettu 28 päivänä marraskuuta 2013 , asetuksesta (EY) N:o 288/2009 poikkeamisesta määräajan osalta, johon mennessä jäsenvaltioiden on ilmoitettava komissiolle strategiastaan ja tukihakemuksestaan, sekä määräajan osalta, johon mennessä komissio päättää kouluhedelmäjärjestelmän mukaisen tuen lopullisesta jakautumisesta

29.11.2013   
            
            
               FI
            
            
               Euroopan unionin virallinen lehti
            
            
               L 319/4
            
         KOMISSION TÄYTÄNTÖÖNPANOASETUS (EU) N:o 1216/2013,
   annettu 28 päivänä marraskuuta 2013,
   asetuksesta (EY) N:o 288/2009 poikkeamisesta määräajan osalta, johon mennessä jäsenvaltioiden on ilmoitettava komissiolle strategiastaan ja tukihakemuksestaan, sekä määräajan osalta, johon mennessä komissio päättää kouluhedelmäjärjestelmän mukaisen tuen lopullisesta jakautumisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 103 h artiklan f alakohdan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Komission asetuksen (EY) N:o 288/2009 (2) 4 artiklan 1 kohdan mukaisesti jäsenvaltioiden, jotka hakevat asetuksen (EY) N:o 1234/2007 103 g a artiklan 1 kohdassa tarkoitettua tukea 1 päivän elokuuta ja 31 päivän heinäkuuta väliseksi ajanjaksoksi, olisi ilmoitettava strategiastaan komissiolle viimeistään sen vuoden 31 päivänä tammikuuta, jona kyseinen ajanjakso alkaa.
            
         
               (2)
            
            
               Koska komissio on antanut ehdotuksen Euroopan parlamentin ja neuvoston asetukseksi maataloustuotteiden yhteisestä markkinajärjestelystä (yhteisiä markkinajärjestelyjä koskeva asetus) (3) ja lainsäädäntövallan käyttäjät ovat päässeet poliittiseen yhteisymmärrykseen yhteisen maatalouspolitiikan (YMP) tulevaisuudesta, kouluhedelmäjärjestelmään tulee merkittäviä muutoksia, kun tuen kokonaismäärä ja uudet yhteisrahoitusosuudet muuttuvat 1 päivästä tammikuuta 2014 alkaen.
            
         
               (3)
            
            
               Kouluhedelmäjärjestelmää koskevien uusien seikkojen soveltaminen 1 päivästä tammikuuta 2014 aiheuttaa sen, etteivät jäsenvaltiot voi mukauttaa strategiaansa uusiin puitteisiin ennen strategian ilmoittamisen määräaikaa.
            
         
               (4)
            
            
               Sen vuoksi jäsenvaltioille, jotka aikovat ottaa käyttöön kouluhedelmäjärjestelmän kouluvuodeksi 2014/2015, olisi annettava siirtymätoimenpiteenä mahdollisuus ilmoittaa komissiolle 1 päivän elokuuta 2014 ja 31 päivän heinäkuuta 2015 välistä ajanjaksoa koskevasta strategiastaan ja tukihakemuksestaan 30 päivään huhtikuuta 2014 asti.
            
         
               (5)
            
            
               Samoin kouluhedelmäjärjestelmän kokonaistalousarvioon uuden YMP:n vuoksi tehtävistä muutoksista johtuen olisi jatkettava asetuksen (EY) N:o 288/2009 4 artiklan 4 kohdan kolmannessa alakohdassa säädettyä määräaikaa 30 päivään kesäkuuta 2014 asti, johon mennessä komissio päättää 1 päivän elokuuta 2014 ja 31 päivän heinäkuuta 2015 välistä ajanjaksoa koskevan tuen lopullisesta jakautumisesta.
            
         
               (6)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   1.   Poiketen siitä, mitä asetuksen (EY) N:o 288/2009 4 artiklan 1 kohdassa säädetään, jäsenvaltiot voivat ilmoittaa 1 päivän elokuuta 2014 ja 31 päivän heinäkuuta 2015 välisen ajanjakson strategiastaan ja tukihakemuksestaan viimeistään 30 päivänä huhtikuuta 2014.
   2.   Poiketen siitä, mitä asetuksen (EY) N:o 288/2009 4 artiklan 4 kohdan kolmannessa alakohdassa säädetään, komissio päättää 1 päivän elokuuta 2014 ja 31 päivän heinäkuuta 2015 välisen ajanjakson tuen lopullisesta jakautumisesta viimeistään 30 päivänä kesäkuuta 2014.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sen voimassaolo päättyy 30 päivänä kesäkuuta 2014.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä marraskuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 299, 16.11.2007, s. 1.
   
      (2)  Komission asetus (EY) N:o 288/2009, annettu 7 päivänä huhtikuuta 2009, neuvoston asetuksen (EY) N:o 1234/2007 soveltamista koskevien yksityiskohtaisten sääntöjen vahvistamisesta yhteisön tuen myöntämiseksi hedelmien ja vihannesten, hedelmä- ja vihannesjalosteiden sekä banaanituotteiden toimittamiseen koulujen oppilaille kouluhedelmäjärjestelmän mukaisesti (EUVL L 94, 8.4.2009, s. 38).
   
      (3)  KOM(2011) 626 lopullinen.